**«БАҒАЛАУҒА АРНАЛҒАН ТАПСЫРМАЛАРДЫ ӘЗІРЛЕУ ЖӘНЕ САРАПТАУ» АТТЫ Семинар**

07.02.2019ж

«**Бағалауға арналған тапсырмаларды әзірлеу және сараптау»** семинары

2019 жылдың 07 ақпан күні Сарыағаш аудандық білім бөлімінің әдістеме кабинетінің жоспарына сәйкес №71 жалпы орта білім беретін мектеп базасында информатика пәні мұғалімдеріне арналған  «Бағалауға арналған тапсырмаларды әзірлеу және сараптау» тақырыбында семинар өткізілді. Семинарды осы тақырып бойынша курстан өтіп келген эксперт мұғалімдер Бақытжан Сатымбеков, Зарипа Бәкірбаева және Елеусизова Майра өткізді.

**Мақсаты:** Орта білім беру мазмұнын жаңарту аясында бағалау тапсырмаларын әзірлеу және сараптама жасау саласында мұғалімдердің кәсіби шеберлігін арттыру.

**Күтілетін нәтиже:** Түрлі тапсырмаларды әзірлеуге, оларды көрсетудің әртүрлі тәсілдерін қолдануға, әзірленген тапсырмаларға сараптама жасаудың педагогикалық әдіс-тәсілдерін жетілдіруге, тест сұрақтарының дұрыс жауабы мен дистракторларды шеберлікпен құрастыруға, тапсырма мен тест сұрақтарының мазмұнын талдай білуге және пән бойынша бағалауға арналған тапсырманы дұрыс құруға үйренеді.

Семинарға облыстық ПШО тренерлері және аудандық мектептердің информатика пәнінен 22 мұғалім қатысты. Эксперттер мұғалімдерді топқа бөліп, тапсырмаларымен таныстырды. Семинар 3 кезеңнен құрылды. 1-шісі теориялық, 2-шісі БЖБ тапсырмаларын құру және 3-ші бөлім ТЖБ тапсырмаларын құру. Теориялық кезеңде Елеусизова Майра презентация арқылы түсіндірді. Екінші бөлімді Бәкірбаева Зарипа жүргізді. БЖБ тапсырмаларын құру кезінде мұғалімдер семинарға қызығушылықты танытып, белсенді жұмыс істеді. Әр топ жиынтық бағалауға арналған тапсырманың қандай оқу мақсатына сәйкес әзірленгенін анықтап, бағалау критетийлерін құрастырды. Бағалауға арналған тапсырма әзірлеу кезінде нені ескеру керектігін, бөлім бойынша жиынтық бағалауға арналған тапсырма құрастыру алгоритмінің қадамдарымен танысты. Талқылау барысында тыңдаушылар тапсырманы топпен орындап, өз ойларымен бөлісті. Сатымбеков Бақытжан тоқсандық жиынтық бағалау тапсырмалары жайлы түсіндіріп, қорытындылап өтті. Жасалған жұмыстарға керібайланыс беру арқылы талқыланды.

Семинардың қорытынды кезеңінде қатысушылар кері байланыс арқылы туындаған  ойларымен бөлісіп, алғыстары мен өз  ұсыныстарын білдірді.















